CELEX: 62021CN0469
Language: el
Date: 2021-07-29 00:00:00
Title: Υπόθεση C-469/21: Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 29 Ιουλίου 2021 — Consejo General de Colegios Oficiales de Farmacéuticos de España κατά Administración General del Estado

17.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/12
            
         
      Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 29 Ιουλίου 2021 — Consejo General de Colegios Oficiales de Farmacéuticos de España κατά Administración General del Estado
      (Υπόθεση C-469/21)
      (2022/C 24/16)
      Γλώσσα διαδικασίας: η ισπανική
      
         Αιτούν δικαστήριο
      
      Tribunal Supremo
      
         Διάδικοι στην υπόθεση της κύριας δίκης
      
      
         Αναιρεσείον: Consejo General de Colegios Oficiales de Farmacéuticos de España
      
         Αναιρεσίβλητη: Administración General del Estado
      
         Προδικαστικά ερωτήματα
      
      
                  1)
               
               
                  Συνάδει με τον κατ’ εξουσιοδότηση κανονισμό (ΕΕ) 2016/161 (1) και, ιδίως, με τα άρθρα 25, 31, 32, 35, 36 και 44, εθνική διάταξη η οποία δημιουργεί διεπαφή –ως εργαλείο για την εξυπηρέτηση του αποθετηρίου– η οποία ανήκει στην κρατική αρχή και την οποία διαχειρίζεται η κρατική αρχή;
               
            
                  2)
               
               
                  Σε περίπτωση καταφατικής απάντηση στο προηγούμενο ερώτημα, συνάδει με τον κατ’ εξουσιοδότηση κανονισμό (ΕΕ) 2016/161 και, ιδίως, με τα άρθρα 25, 31, 32, 35, 36 και 44, εθνική διάταξη η οποία υποχρεώνει τα φαρμακεία να χρησιμοποιούν την προμνησθείσα διεπαφή οσάκις χορηγούν φάρμακα τα οποία χρηματοδοτούνται από το εθνικό σύστημα υγείας;
               
            
                  3)
               
               
                  Σε περίπτωση καταφατικής απάντηση στο προηγούμενο ερώτημα, συνάδει με τον κατ’ εξουσιοδότηση κανονισμό (ΕΕ) 2016/161 και, ιδίως, με τα άρθρα 25, 31, 32, 35, 36 και 44, εθνική διάταξη η οποία προβλέπει ότι, σε περίπτωση μη επίτευξης συμφωνίας μεταξύ της κρατικής αρχής και της διαχειρίστριας οντότητας του εθνικού αποθετηρίου για την ενσωμάτωση της προμνησθείσας διεπαφής στο αποθετήριο, η ενσωμάτωση μπορεί να πραγματοποιηθεί μονομερώς και με επιτακτικό τρόπο μέσω υπουργικού διατάγματος;
               
            
         (1)  Κατ' εξουσιοδότηση κανονισμός (ΕΕ) 2016/161 της Επιτροπής, της 2ας Οκτωβρίου 2015, για τη συμπλήρωση της οδηγίας 2001/83/ΕΚ του Ευρωπαϊκού Κοινοβουλίου και του Συμβουλίου με τον καθορισμό λεπτομερών κανόνων σχετικά με τα χαρακτηριστικά ασφαλείας που εμφανίζονται στη συσκευασία των φαρμάκων για ανθρώπινη χρήση (ΕΕ 2016, L 32, σ. 1)